नवलपरासी — मेयर र प्रमुख प्रशासकीय अधिकृतले हिसाबकिताब गोलमाल गरेको आरोप लगाउँदै उपमेयर विष्णु कँडेलसहित कांग्रेसका १८ जनप्रतिनिधिले गैंडाकोट नगरपालिकामा तालाबन्दी गरेका छन् ।
मेयर छत्र पौडेल र प्रमुख प्रशासकीय अधिकृत रामप्रसाद आचार्यले गत असारमा गरिएका भुक्तानी र खर्चको हिसाब देखाउन नमानेको उपमेयर कँडेलले बताइन । कांग्रेस नगर सभापति तारापति खरेलसहितको उपस्थितिमा कँडेलसहितका जनप्रतिनिधिले आचार्यको कार्यकक्षमा ताला लगाइदिएका छन् । मेयरको कार्यकक्षमा ताला लगाउन उनीहरू पर्खिएपनि पौडेल कार्यालय समयभरि बाहिर निस्केनन् ।
नगरपालिकाको आर्थिक गतिबिधि पारदर्शी नदेखाएर भ्रष्टाचार गरेको आरोप उपमेयर कँडेलको छ । सबैजसो बैठकका निर्णय बस्दाबस्दै लेख्नुपर्नेमा दुइजना मात्रै बसेर लेख्ने गरेको उनले बताइन । यता मेयर पौडेलले भने उपमेयरले माग्दैमा हिसाबकिताब देखाउन नपर्ने बताए ।
उपमेयरले हिसाब हेर्न खोज्ने अधिकार नभएको, हिसाब हेर्नपरे अख्तियार जान उनले चुनौती दिए । नगरपालिकाको हिसाब किताब र सबै सम्पत्ति जोगाउने दायित्व मेयरमा निहित भएकाले आफुले उपमेयर एक्लैलाई हिसाब देखाउदा उनले कागजात हिनामिना गर्न सक्ने आफूलाई लागेको उनको भनाइ छ । ‘म हिसाब सार्वजनिक गर्न तयार छु तर, उपमेयरलाई होइन अरुलाई,’ उनले भने । तालाबन्दी गरिएपछि नगरपालिकामा मंगलवार सर्वसाधारणको कामकाज प्रभावित भएको छ ।
गैडाकोटमा उपमेयरसहित कांग्रेसका १८ र मेयरसहित नेकपाका १० जना जनप्रतिनिधि छन् । बहुमतमा रहेको कांग्रेसले मेयर छत्र पौडेलले गर्ने जिम्मेवारीका काममा समेत हस्तक्षेप गर्ने प्रयास गर्दै आएको छ । मेयर पौडेलले पनि उपमेयर सहितको बहुमतलाई अस्वीकार गर्दै आएकाले दुइ पक्षबीच किचलो बढै गएको छ ।
जनकपुर — संघिय (केन्द्रीय) सरकारलाई समर्थन र प्रदेश २ मा आफ्नै सरकार बनाएको मधेसवादी दल राष्ट्रिय जनता पार्टी (राजपा)ले संविधान दिवसको विरोधमा विभिन्न कार्यक्रम घोषणा गरेको छ ।
राजपाले असोज ३ गते संविधान दिवसको दिन विरोध प्रदर्शन र विरोध सभा, त्यहि दिन साँझ ७ बजेदेखि ७:१५ बजेसम्म बल्याक आउट र विरोधका अन्य कार्यक्रम तय गर्ने अधिकार दिँदै आफ्ना सबै जिल्ला कमिटीलाई मंगलबार पत्राचार गरेको छ ।
राजपा अध्यक्ष मण्डलका संयोजक महन्थ ठाकुरको हस्ताक्षर रहेको त्यो पत्र अन्यन्तै गोप्य राखिएको छ । त्यही संविधान टेकेर तीन तहको निर्वाचनमा सहभागि भएका राजपाको प्रदेश २ मा गठबन्धनको सरकार छ । संघिय समाजवादी फोरमसँग मिलेर उसले प्रदेश २ मा सरकार बनाएको छ ।
राजपाले संघिय सरकारलाई पनि समर्थन गरेको छ । सोमबार र मंगलबार दुई दिन बसेको राजपाको अध्यक्ष मण्डलको बैठक गरेको ११ बुँदे निर्णय लेखिएको सर्कूलर जिल्ला कमिटीलाई पठाइएको छ ।
११ औं बुँदामा ‘असोज ३ गते मधेसी बिरोधी संविधान जारी गरेकोले त्यो दिन बिभिन्न बिरोधका कार्यक्रमहरु गरी बिरोध दिवस मनाउन’ उल्लेख गरिएको छ । राजपाले संविधान जारी भएको असोज ३ गतेलाई यसअघि कालो दिवस भनेर बिरोध जनाउँथे । यसपाली बिरोध दिवस भनेका छन् ।
‘हामीले सडकबाटै असन्तुष्टि राखिरहँदा पनि असोज ३ गते जबरजस्ती संविधान जारी भयो,’ राजपाका केन्द्रीय प्रवक्ता कृष्णा सिंहले भने, ‘हाम्रा असन्तुष्टि सुन्नसम्म चाहेनन्, बरु गोली ठोके । त्यसैले संविधान दिवसको दिन हामी कुनै न कुनै रुपमा विरोध जनाउने छौं ।’
गएको आइतबार ९ (नोभेम्बर ११) मा पहिलो विश्वयुद्ध समाप्ति घोषणाको सत्वार्षिकी समारोहमा आयोजक देश फ्रान्सका राष्ट्रपति इमान्युएल माक्रोनले राष्ट्रवादको कडा आलोचना गरे । उनका अनुसार ‘देशभक्ति...
बागबजारको पेटीमा सात–आठ महिना जतिको शिशु च्यापेर एक महिला उभिएकी थिइन् । सामुन्नेमा हेलमेट लगाएका पुरुष देखिन्थे । ती महिला मसिनो स्वरमा अनुनय–विनय गर्दै थिइन्, ‘मैले डेराभाडा...
मधेसका सुखदु:खका भरपर्दा साथी थिए, पद्मरत्न तुलाधर । नेपाल भाषामा यसलाई ‘मधेसया स्या: न्या:म्ह पासा’ भन्न सकिन्छ । २०४६ सालको परिवर्तनपछि खुलापनको अभ्यास बढ्दै जाँदा जब केही...
नेपाली समाजमा चलनचल्तीका शब्द ‘सफा’ र ‘पवित्र’ बीचको भिन्नता बुझ्न मलाई झन्डै ३ दशक लाग्यो । मेरो बुझाइमा ‘सफा’ भनेको एउटा अवस्था हो, कुनै कार्य गरी...
काठमाडौँको ठमेलमा रहेको र हिमाली जिल्लाको नाम भएको ट्राभल एजेन्सीबाट हाल दक्षिण अमेरिकी देश एल साल्भाडोर र होण्डुरसको नागरिकता बनाई दिने र त्यसपछि अमेरिका सजिलै...
नेपाल राष्ट्र बैंकले आफ्ना नागरिक विदेश जाँदा दिँदै आएको डलर सटही दर घटाएको छ । अब एकजनाले एकपल्टमा जम्मा पन्ध्र सय अमेरिकी डलर साट्न पाउँछ । पहिला...
जुनसुकै राजनीतिक व्यवस्था किन नहोस्, यसका लाभ आफै वितरण हुँदैनन् । जतिसुकै राम्रा कानुन बनुन्, यी त्यसै लागु हुँदैनन् । यसका लागि राज्यको वितरण संयन्त्र चाहिन्छ ।
एमाले र एमाओवादी सँगै मिलेर चुनाव भएको एक वर्ष पुग्यो । विधिवत रूपमा दुई पार्टी एक भएर नेपाल कम्युनिष्ट पार्टी (नेकपा) बनेको पनि ६ महिना भयो ।
कान्ति–ईश्वरी घर, दियालो बंगला वा रत्न मन्दिरमा रहेका सामग्री ल्याएर नारायणहिटी दरबार संग्रहालयमा राखिनुपर्छ ।
यो वेबसाइट कान्तिपुर राष्ट्रिय दैनिकको आधिकारिक न्युज पोर्टल हो । नेपाली भाषाको यो पोर्टलले समाचार, विचार, मनोरञ्जन, खेल, विश्व, सूचना प्रविधि, भिडियो तथा जीवनका विभिन्न आयामका समाचार र विश्लेषणलाई समेट्छ। पूरा पढ्नुहोस् »